Blog post minn qarrej Mela min kif qed jidher mill-aħbarijiet, l-i star candidate ta' Bernard Grech irrappurtat lil Fr. Andrew Borg lill-pulizija fuq "Hate Speech". Dan għaliex, dan il-qassis sejħilha satana. Mela kandidata ta' Partit Demokristjan, cioe' il-Partit Nazzjonalista ser tispiċċa ittella' qassis Kattoliku Kristjan il-Qorti! Il-kap tal-PN, Dr. Bernard Grech, li qabel ma daħal għall-politika kien joffri is-servizzi tiegħu lill-Kurja ta' Malta fil-korsijiet ta' Kana ħareġ jappoġġjaha u kkundanna dak li l-i star candidate tiegħu qed issejjaħlu bħalha " attack " u " Hate Speech " lejha. Oħroġ il-għaġeb, min kellu jkun ta' bastun għal Fr Borg, il-Kurja u l-Arċisqof Charles Scicluna ma ħarġux għonqhom għalih. Ara kemm lest dan l-arċisqof imut martri għall-kelma t'Alla! Mela Fr. Andrew Borg hu qassis u d-duttrina tiegħu, bħal kull membru tal-kleru tal-Knisja Kattolika Rumana hija bbażata fuq il-Bibbja, speċjalment fuq il-vanġeli. Issa dan Fr. Andrew Borg sejjaħ lill-i star candidate ta' Bernard Grech "satana". Dan ma qal xejn ġdid. Kull ma għamel hu li mexa fuq il-kliem ta' Ġesù Kristu li qal fil-Evanġelu ta' San Mattew 16: 23 ' Pietru ġibdu lejh u beda jlumu u jgħidlu: "Allaħares, Mulej! Ma jkun qatt li dan jgħaddi minn għalik?" Int tfixkil għalija, għax m'intix tqis il-ħwejjeġ ta' Alla, imma qiegħed taħsibha ta' bniedem li int! "' Ġesù Kristu, anki skont il-Vanġelu stess kien jaf Xmun kellu ikun qaddis, xorta sejjaħlu xitan jew satana. B'dan il-vers, mill-vanġelu biss, Fr. Andrew Borg għandu ġa biżżejjed biex iwaqqa' l-argumenti tal-i star candidate fi-qorti. Kif tista' l-qorti issib qassis ħati meta din l-istess qorti ser iġġegħlu jieħu ġurament fuq il-Bibbja qabel jibda jixhed, jiġifieri dik l-istess Bibbja li Kristu stess sejjaħ lil dawk li jfixklu t-tagħlim tiegħu bħala xitan! Ikun ħafna interessanti, jekk bħala xhieda, Fr. Andrew Borg, isejjaħ lill-istess Arċisqof Charles Scicluna. B'hekk naraw il-kwalita' ta' stoffa li dan arċisqof hu magħmul minna u verament x'fidi għandu. B'hekk inkunu nafu kemm verament dan il- mexxej tal-Kurja ta' Malta huwa verament fidil lejn il-kelma ta'Alla!